佛堂門

佛堂門係香港一個海峽，響新界西貢區東南面，北佛堂同南佛堂之間。

佛堂門古時係廣東水上交通要道之一。南宋慶元六年，佛堂門起咗個海關，而家重有古稅關遺址。

明朝中葉，廣東沿海有三路巡海備倭官軍，其中嘅中路「自東莞縣南頭城，出佛堂門、十字門、冷水角諸海澳」，佛堂門係其中一個防禦範圍。天啟二年，荷蘭東印度公司軍艦闖入佛堂門，當時嘅新安縣知縣陶學修帶住軍民將荷蘭人擊退。

北佛堂嘅佛堂門大廟主奉天后，係香港最古老嘅天后廟。

南堂門

香港海峽
西貢區